補課

補課係亞洲地區教育系統常見嘅現象，係指學生喺學校指定嘅教學時間外校內或者校外老師繼續為學生上堂。

有補課地區主要以應試教育為主，考試壓力比較大，為咗完成課程、追趕進度同係咁操練從而令學生順利考上大學提高學校嘅升學率，部分高中學校成日利用假期上堂，最常見係公開考試應屆考生班別。喺某啲地區，補課甚至已經提前到初中、小學、幼稚園等，除咗假日以外，一啲老師甚至會將非學術科目，例如音樂、體育、美術課時間用嚟做學術科目嘅補課。

非學校發生嘅補課係指補習班或者興趣班因為學生無返學，為咗避免家長退費、學生進度落後等原因，會喺上課以外時間對學生進行補堂。

補課又分為團體補課(團補)同個別補課(個補)，團體補課係指老師喺指定一個時間，缺課嘅學生一齊嚟補堂；個別補課係學生按照自己嘅時間嚟補習班補課。

填鴨式教育

返學
學校